विज्क आन जी: पूर्व विश्व चैम्पियन विश्वनाथन आनंद ने 80वें टाटा स्टील मास्टर्स शतरंज टूर्नामेंट में रूस के सर्जेइ कर्जाकिन से ड्रॉ खेला जबकि बी. अधिबान को मैग्नस कार्लसन के हाथों दूसरे दौर में मात खानी पड़ी. आनंद ने इस मुकाबले में कोई पेचीदा चाल नहीं चली. दोनों तरफ से मुकाबला बराबरी का था लिहाजा उन्होंने ड्रॉ पर सहमति जताई. विश्‍वनाथन आनंद अब 1.5 अंक लेकर नीदरलैंड के अनीश गिरि के साथ दूसरे स्थान पर हैं जिन्होंने रूस के ब्लादीमिर क्रामनिक को हराया.